Pozdravljeni učenci! 

Današnja ura vadbe bo organizirana malo drugače. Namenjena je športni aktivnosti, pri kateri boste uporabili nekaj domišlije, moči in spretnosti. S športno aktivnostjo boste poskrbeli za sproščeno vzdušje pri vas doma in hkrati poskrbeli, da bo srce začelo pospešeno biti.  

ŠPORTNI POLIGON    6. – 7. razred
Danes bomo izvajali poligon. Čeprav se sliši smešno, si ga prav zares lahko postavimo tudi doma (v stanovanju ali hiši). Si pripravljen/a? Pa začnimo 😊  

Najprej bomo izvajali medvedjo hojo po stanovanju (2x).

Nato si v hodniku ali večji sobi postavimo WC rolice (lahko tudi kaj drugega) in najprej hodimo v slalomu, nato v slalomu skačemo po desni, nato še po levi nogi, nato skačemo s sonožnimi poskoki naprej in potem še nazaj. Si že kaj utrujen/a? 😊
Nadaljujemo s počepi. Poskušaj narediti 2-krat 10 počepov, ko končaš s počepi pa 10-krat na mestu poskočiš (ponoviš 2x). 

Potem poskušaj narediti preval naprej in nazaj na postelji ali na mehki podlagi (ponoviš 2x in naj te pri tem nekdo varuje, da se ne poškoduješ ali kam ne padeš).

Zaslužil/a si si vsaj dva kozarca vode. 😊
Tako, za danes si končal. Lahko samo še objameš starše 😊

Če imaš  možnost, dovolj časa, volje in želje po gibanju, pa lahko kadarkoli vadiš spretnosti z žogo (vodenje in met v steno, v koš, škatlo, ...).

Lahko pa tudi izvajaš poligon na prostem. Na spodnjih povezavah imaš dva primera poligonov na prostem.

https://youtu.be/vyLBqXMI9sg         POLIGON NA DVORIŠČU

https://youtu.be/MDI-K_8Dtz0         POLIGON V NARAVI 
